Toshkent va Urganchdan Sankt-Peterburgga qo‘shimcha aviaqatnovlar yo‘lga qo‘yiladi

Yo‘lovchilar orasida talab ortishi munosabati bilan Uzbekistan Airways AJ Toshkent – Sankt-Peterburg – Toshkent va Urganch – Sankt-Peterburg – Urganch yo‘nalishlari bo‘yicha qo‘shimcha aviaqatnovlarni yo‘lga qo‘yadi.
Aviakompaniya xabariga ko‘ra, Toshkent – Sankt-Peterburg – Toshkent yo‘nalishi bo‘yicha qo‘shimcha aviaqatnovlar 2022 yilning 16 va 23 mart kunlari, Urganch – Sankt-Peterburg – Urganch yo‘nalishi bo‘yicha esa 17, 20 va 23 mart kunlari amalga oshiriladi.
Bundan avval Toshkentdan Moskva va Sankt-Peterburgga qo‘shimcha aviaqatnovlar yo‘lga qo‘yilgandi.